लखनऊ। उप्र श्रमजीवी पत्रकार यूनियन पंजीकृत का चुनाव यूनियन के प्रादेशिक कार्यालय 3/68 पत्रकारपुरम गोमतीनगर में हुआ। निर्वाचन अधिकारी अनिल मिश्र के संचालन में हुए चुनाव में आम सहमति बन जाने के कारण मतदान की स्थिति उत्पन्न नहीं हुई। प्रदेश के अनेकों जनपदों से आए लगभग 70 पत्रकारों ने चुनाव में अपनी भागीदारी निभाई। सबसे पहले पूर्व महामंत्री कौशल किशोर द्वारा प्रदेश अध्यक्ष पद के लिए अपना नामांकन कराया गया। काफी समय बीत जाने के बाद भी दूसरा नामांकन न होने पर कौशल किशोर को प्रांतीय अध्यक्ष घोषित किया गया।